6 Baithuti bangwe ba Baebele ba tlhalosa gore lorato lwa bopelotshetlha lo umakwa pele mo mekgweng e e sa siamang e Paulo a buang ka yone ka gonne mekgwa e mengwe yotlhe e nna gone ka ntlha ya lone. Go farologana le seo, lorato lo Modimo a batlang gore re nne le lone lo dira gore re nne le dinonofo tse di molemo. Lo dira gore re nne le “boipelo, kagiso, bopelotelele, bopelonomi, molemo, tumelo, bonolo le boikgapo.” (Bagal. 5:22, 23) Mopesalema o ne a re: “Go itumela setšhaba se Modimo wa sone e leng Jehofa!” (Pes. 144:15) Jehofa ke Modimo yo o itumetseng mme batho ba gagwe le bone ba itumetse. Mo godimo ga moo, batho ba e leng baithati ba batla fela go nna ba newa dilo mme batho ba ga Jehofa bone ba itumelela go thusa ba bangwe.—Dit. 20:35. Li-link tsa liphallelo li sebelisoa leqepheng lena. WHSR e lefshoa bakeng sa basebelisi ba bacha ba sebelisang k'hamphani ena ea marang-rang.